וורקה זכתה בהפרס לאמנות חזותית ע"ש מירון סימה לשנת 2019, בשיתוף בית האמנים בירושלים,
הפרס, המוענק אחת לשנתיים, יועד בפעם החמישית ליצירה בנושא "דיוקן יחיד, דיוקן רבים".
Lethic botnet
לטיק בוטנט (אנגלית: Lethic Botnet) היה בוטנט זדוני שהפיץ דואר זבל אלקטרוני ואחד מחמישה בוטנטים מרכזיים שפעלו בשנת 2010.
בחודש ינואר 2010 פרסמה חברת אבטחת המידע M86 דו"ח אודות פעילות זדונית של חמישה בוטנטים ופעלה להשבתת שרתי השליטה והבקרה שבאמצעותם הם היו מתופעלים, דבר שהביא לירידה משמעותית בהיקף הפעילות שלהם ולצמצום כמות הודעות דואר זבל אלקטרוני, צמצום הונאות מקוונות וספאם.
בחודש פברואר 2010, לאחר השבתת השרתים, הקימו התוקפים מערך שליטה נוסף בארצות הברית.
שיא פעילותו היה בחודש אפריל 2010, בעת ששלח כ-2 מיליארד הודעות ספאם ביום, היה מורכב מיותר ממאתיים אלף מחשבים נגועים ואחראי ל-1.5 אחוזים מתנועת הספאם העולמית.
סאפי פאייה
פורצי דרך
פורצי דרך הוא כינוי למהלך שמטרתו שינוי פאראדיגמה בבתי ספר. המהלך מבוסס על שינוי סדירויות יסוד.
רקע למהלך.
רפורמות ושינויים במערכות חינוך בעולם הן שגרה והצורך הטבעי בהן נובע הן מהקדמה והן מהשינויים התרבותיים שעוברות חברות בעולם.
ישנן סיבות רבות שמניעות את הרצון לשינוי ואפשר למנות ביניהן את השינויים הטכנולוגיים, את הגידול במשאבים המופנים לתחומי החינוך, ובפרט את השינויים הערכיים שעוברת החברה בישראל.
אם בעבר הנמענים המרכזיים של החינוך היו המדינה והתרבות, הרי שעם השנים האדם האינדיבידואל הפך להיות יותר ויותר הנמען.
על החלוקה הזו של נמענים אפשר לקרוא בפרסומיו של הוגה החינוך צבי לם ובכתביו של פרופסור יורם הרפז
מהלך פורצי דרך מבוסס על ההבנה שכל הסדירויות הקיימות בבתי הספר מתאימות היטב לשרת את המדינה ואת התרבות.
שינוי מרכז הכובד של הנמענות בקרב אנשי החינוך לכיוון האינדיבידואל הופכים את בתי הספר לארגון שלא בנוי לשרת את המטרות המרכזיות של קברניטיו.
המהלך נועד לעזור למנהלי בתי ספר ולמינהל החינוך להתאים את הסדירויות הבית ספריות למטרותיהם.
שלבים במהלך.
פורצי דרך מורכב מ-6 שלבים:
מעורבות במהלך.
את מהלך פורצי דרך יזם בשנת 2016 מינהל החינוך בתל אביב יפו בראשות שירלי רימון בשותפות עם מחוז תל אביב במשרד החינוך.
המהלך כולל עשרות בתי ספר בעיר הן יסודיים והן תיכוניים. מנהלי בתי הספר הם אלו שמובילים את התהליך עם צוותי הניהול שלהם ובליווי של מנחים ממכון ברנקו וייס לטיפוח החשיבה.
אירוויזיון למוזיקאים צעירים 2020
האירוויזיון למוזיקאים צעירים 2020 הייתה אמורה להיות התחרות ה־20 של האירוויזיון למוזיקאים צעירים. קרואטיה הייתה אמורה לארח את התחרות בכיכר טומיסלב.
ב-18 במרץ 2020 הודיע איגוד השידור האירופי על דחיית התחרות בשל התפשטות מגפת הקורונה.
מדינות משתתפות.
חצי גמר.
11 מדינות (אוקראינה, אסטוניה, גרמניה, יוון, מלטה, נורווגיה, סלובניה, פולין, צ'כיה, קרואטיה ושוודיה) היו אמורות להתחרות ב-17 ביוני 2020.
גמר.
8 מדינות מתוך 11 המדינות היו אמורות להעפיל לגמר ולהתחרות ב-21 ביוני 2020.
תאונת דרכים קטלנית
10-19 לספירה
צומת רמז
צומת רמז הוא צומת מסילתי הממוקם בשטחה של פרדס חנה-כרכור. הצומת מקשר את מסילת החוף עם המסילה המזרחית לכיוון תחנת הרכבת חדרה מזרח.בצומת עוברים כל קווי הנוסעים והמשא של רכבת ישראל הנעים ממרכז הארץ לצפונה על מסילת החוף. מקטע המסילה המזרחית מתחנת חדרה מזרח משמש לרכבות משא המשרתות את מפעלי גרנות הסמוכים לתחנה.
במאי 2020 החלו עבודות לשדרוג הצומת במסגרתן הוא יהפוך למחלף עם קשתות כפולות מכיוון המסילה המזרחית החדשה לשני כיווני מסילת החוף. עבודות המבנה התחתון מתוכנות ומנוהלות על יחי חברת ח.פ.ת ומבוצעות על ידי הקבלן סולל בונה.
בנקודת החיבור של המסילה המזרחית עם מפלגי מסילת החוף קיים "זנב" של המסילה המזרחית עם אוטם. זה הוא זנב הגנה וכאשר אין תנועה מכיוון המסילה המזרחית לכיוון מסילת החוף שני המפלגים מכוונים לכיוונים מנוגדים כך שאם מתפרצת רכבת לצומת מכיוון המסילה המזרחית (ללא איתות מסודר) היא אינה יכולה להיכנס למסילה הראשית (מסילת החוף) והיא תמשיך לכיוון הזנב שמגן על התנועה במסילת החוף. זנב הגנה כזה ניתן למצוא גם במקומות נוספים בארץ למשל בצומת גנות.
מקור השם.
הצומת נקרא על שמו של דוד רמז, שר התחבורה בזמן תכנון ותחילת הבנייה של הפרויקט, שנפטר בטרם הושלם. דוד רמז עבד כפועל חקלאי בכרכור, ועל שמו גם "שיכון רמז" הנמצא בשטח פרדס חנה כרכור, סמוך לצומת רמז.
בתכנון הפרויקט המקורי הצומת נקרא "צומת חנה" (בגלל קרבתו ליישוב פרדס חנה הסמוך), אך עם פטירתו של רמז, הוחלט לקרוא לצומת על שם דוד רמז. כך, השם ניתן לצומת עוד לפני פתיחתה הרשמית של מסילת החוף.
היסטוריה.
בסיום מלחמת העולם הראשונה כבשו הבריטים את ארץ ישראל. הם סללו מחדש את המסילה מלוד אל חדרה מזרח ברוחב תקני, ומשם המשיכו את הקו צפונה אל חיפה ובכך איפשרו את פתיחת הקו חיפה - קנטרה ב-1 בנובמבר 1920, כחלק משרות הרכבת המנדטורית.עם קום המדינה החליטה הממשלה לסלול מסילה ישירה לחיבור בין חיפה לתל אביב אשר תקצר את הדרך לנוסעים (עד אז היה ניתן לנסוע רק דרך המסילה המזרחית וממסילת הירקון).
ב-14 במאי 1953 נחנכה מסילת החוף החדשה בטקס בכפר ויתקין. מסילת החוף התפצלה מהמסילה המזרחית וכך הוקם צומת רמז. עם פתיחת של מסילת החוף צומצם מאוד שירות הנוסעים בין כפר סבא לחדרה מזרח והמסילה שמשה בעיקר רכבות משא.ב-1968 נפסק לחלוטין שירות הנוסעים וב-1969 נפסק לחלוטין השימוש בקטע דרומית לתחנת חדרה מזרח. רוב המקטע של המסילה המזרחית בין כפר סבא לחדרה פורק ושימש בין השאר להקמת הביצורים לאורך קו בר-לב.
תוכניות לעתיד.
חידוש המסילה המזרחית.
ב-2012 אושר פרויקט חידוש המסילה המזרחית כתוכנית לתשתית לאומית (תת"ל 22). במסגרת תוכנית זו הוחלט לחדש את קו הרכבת המזרחי עבור תנועת נוסעים ומטענים ובמסגרתה ישודרג גם צומת רמז.
ב-11 באוגוסט 2016 הוחלט בישיבת ממשלה שהפרויקט ינוהל על ידי חברת נתיבי ישראל וימשיך לתכנון פרטני.
בחוק ההסדרים לשנת 2017–2018 הוכנסה המסילה המזרחית לרשימת הפרויקטים בעלי עדיפות לאומית, ואושר התקציב לביצועה.
ב־27 בפברואר 2018 פרסם שר התחבורה ישראל כ"ץ הודעה על הפקעת קרקעות ונכון לסוף חודש אפריל באותה שנה כבר נמסרו הודעות לבעלי הקרקע. ב־23 באוקטובר 2018 פורסם שהסתיים שלב התכנון המוקדם של המסילה. המסילה תעבור לאורך כביש 6, העבודות צפויות להתחיל ב-2020 ולהסתיים ב-2026.
במסגרת העבודות תתווסף קשת מסילתיות כפולה אשר תאפשר נסיעה של רכבות מהמסילה המזרחית לכיוון דרום של מסילת החוף. המסילה הבודדת הקיימת היום תוכפל ותשודרג.
הכפלת מסילות החוף.
במסגרת התוכנית האסטרטגית של רכבת ישראל לשנת 2040 מתוכננת הכפלה של מסילות החוף ובניית 2 מסילות נוספות בין חיפה לתחנת הרצליה אשר יעברו גם הן דרך הצומת.
חשמול.
במסגרת תוכנית תשתית לאומית לפרויקט החשמול (תת"ל 18) תחושמלנה גם מסילת החוף והמסילה המזרחית תותקן מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן, וקרונועים חשמליים מדגם Desiro HC תוצרת סימנס.
הסובייקט
קוטר בגובה חזה
קוטר בגובה חזה (באנגלית: Diameter at breast height, בראשי תיבות DBH) הוא שיטה תקנית לבטא את הקוטר של גזע של עץ ניצב. שיטה זו היא אחת המדידות הנפוצות ביותר בתחום הדנדומטריה.
קוטר של גזעי עצים נמדד בגובה החזה של אדם מבוגר. עם זאת, גובה זה מוגדר באופן שונה במדינות שונות ובמצבים שונים. המוסכמה כיום היא 1.3 מטרים מעל פני הקרקע. בחלק מהמדינות, דוגמת אוסטרליה, ניו זילנד, בורמה, הודו, מלזיה ודרום אפריקה מודדים את קוטר הגזע בגובה 1.4 מטרים, אבל בשל המחקר הפעיל מאוד בנושאי אלומטריה כפי שיושמו לגבי עצים ויערות, המוסכמה של 1.3 מטרים מתאימה טוב יותר. בעבר נהגו בארצות הברית להשתמש בגובה של 4.5 רגלים (1.37 מטרים). הקוטר הנמדד יכול להשתנות באופן משמעותי עם הגובה. עצי נוי נמדדים בדרך כלל בגובה 1.5 מטרים מפני הקרקע.
עם זאת, כמה חוקרים טוענים שיש לבטל את המונח DBH משום שהגבהים שבהם מודדים את הקוטר כל כך משתנים ומשום שהם יכולים להשפיע מאוד על חישובים בתחום הייעור כדוגמת ביומסה. במקום זאת הם מציעים מדד חדש D"x" שבו ה-"x" מסמן את הגובה המדויק מהקרקע (ולאורך הגזע) שבו מודדים את הקוטר. לדוגמה, D130 מציין קוטר שנמדד בגובה 130 סנטימטרים מהקרקע ולאורך הגזע.
על מדרון, נקודת ההתייחסות "מעל הקרקע" נלקחת בדרך כלל כנקודה הגבוהה ביותר על הקרקע הנוגעת בגזע, אך יש המחשבים זאת בממוצע בין הנקודה הגבוהה והנמוכה ביותר. אם נקודת ה-DBH נופלת על אזור בגזע שהתנפח, נהוג למדוד את ההיקף מתחת לאזור הנפוח בנקודה שבה הקוטר הוא הקטן ביותר. הגדרות מעורפלות אחרות לקביעת המקום המדויק שבו למדוד את הקוטר מתוארות במאמר של Dahdouh-Guebas &amp; Koedam מ-2006.
טריטק (Treetec), חברה שמקום מושבה במלבורן פיתחה מחשבון מקוון חינמי לקבוע את ה-DBH עבור עצים עם גזע מפוצל בהתייחס לתקן האוסטרלי להגנה על עצים באתרי פיתוח (AS 4970-2009 Protection of Trees on Development Sites).
שני המכשירים הנפוצים ביותר למדידת DBH הם סרט מידה למדידת ההיקף וקליבר: